Priit Vene (korvpallur)

Priit Vene (sündinud 3. juunil 1967 Tartus) on eesti korvpallitreener ja endine korvpallur.

Vene on lõpetanud Tartu Ülikooli kehakultuuriteaduskonna.Korvpalliseminaride sari Tartus. sport.err.ee, 16.10.2015.

 Karjäär 
Priit Vene on kuulunud Eesti noortekoondisse ja tegutsenud 1990. aastal Eesti meistrivõistlustel hõbeda võitnud Tartu Tarmeko naiskonna juhendajana.ESBL. 

Aastatel 1988–1997 mängis ta Korvpalli Meistriliigas korvpalliklubides Tartu Ülikool, Taru Maja, Raidor, BC Rafter ja Kamee.Priit Vene. basket.ee, vaadatud 11. aprill 2024. 

Priit Vene on töötanud aastaid Kaunase Žalgirise klubi süsteemis: ta oli aastatel 2009–2012 Kaunase Žalgirise duubelmeeskonna abitreener (2012 peatreener) ja hooajal 2013–2014 esindusmeeskonna abitreener (Leedu meister 2014). Leedus tegutses ta veel Kaunase Baltai meeskonna peatreenerina hooajal 2011/2012.Priit Vene sai Baltai klubi peatreeneriks. sport.err.ee, 19. detsember 2011.

Vene on olnud BC Kalev/Cramo meeskonna abitreener 2007/2008.BC Kalev palkas Kuusmaa asemele Priit Vene. Õhtuleht, 18. august 2007.
Eestis on ta peatreenerina juhendanud TTÜ korvpalliklubi ja hooajal 2012/2013 Pärnu korvpalliklubi. Aastatel 2017–2020 Vene oli ning aastast 2024 on uuesti Tartu Ülikooli meeskonna peatreener. 2018. aastal võitis meeskond tema käe all Eesti meistrivõistlustel hõbemedali ja Balti liigas pronksmedali.Priit Vene liitus 3x3 koondisega: loodame olümpiapileti koju tuua! sport.postimees.ee, 16. aprill 2021. 

Vene on töötanud ka Eesti poiste U16 koondise ja Eesti tänavakorvpalli 3x3 koondiste abitreenerina.Eesti 3x3 korvpallikoondiste abitreenerina asub tööle Priit Vene. sport.err.ee, 16.aprill 2021.

 Isiklikku 
Priit Vene abikaasa on Lea Vene. Tema pojad Siim-Sander Vene ja Kent-Kaarel Vene on samuti korvpallurid.

 Viited 

Välislingid
 DELFI VIDEO: Priit Vene räägib hooajast Kaunase Žalgirise treenerina. sport.delfi.ee, 13. juuni 2014.
Siim Semiskar. Tartuga koroonakevade järel kontakti kaotanud Priit Vene tahaks võimalusel kõrgliigasse naasta. korvpall24.ee, 14.oktoober 2020.
Ats Kuldkepp. Tartu peatreeneriks naasnud Priit Vene: ilmselgelt oli näha, et mängupilt vajab muutust. sport.delfi.ee, 8. aprill 2024.
Kaspar Koort. Tartuga esimese trenni teinud Priit Vene: olen nagu kirurg, kes läheb operatsioonile. Õhtuleht, 8. aprill 2024.

Kategooria:Eesti korvpallurid
Kategooria:Eesti korvpallitreenerid
Kategooria:Tartu Ülikooli kehakultuuriteaduskonna vilistlased
Kategooria:Sündinud 1967